THG วอลุ่มแน่น-วิ่งแรง 4.35%  ชี้รายได้ปี 60 โตแกร่ง-ราคาหุ้น laggard แนะซื้อเป้า 47 บ.
THG วอลุ่มแน่น-วิ่งแรง 4.35%  ชี้รายได้ปี 60 โตแกร่ง-ราคาหุ้น laggard แนะซื้อเป้า 47 บ. โดย ณ เวลา 15.04 น. อยู่ที่ระดับ 36.00 บาท บวก 1.50 บาท หรือ 4.35% ด้วยมูลค่าซื้อขาย 463.95 ล้านบาท
23 ม.ค. 2561

ผู้สื่อข่าวรายงานว่า บริษัท ธนบุรี เฮลท์แคร์ กรุ๊ป จำกัด (มหาชน) หรือ THG ณ เวลา 15.04 น. อยู่ที่ระดับ 36.00 บาท บวก 1.50 บาท หรือ 4.35% ด้วยมูลค่าซื้อขาย 463.95 ล้านบาท

บล.ไอร่า ระบุว่าTHG รายได้ปี 60 โตแกร่ง ชี้ลูกค้าเชื่อมั่นเข้าใช้บริการหนาแน่น ลั่นปี 61 ตีตลาดเมียนมา เปิดตัวโรงพยาบาลขนาด 200 เตียง เริ่มให้บริการภายในไตรมาส 2 ปีนี้ ข้อมูล Consensus (www.settrade.com) : ราคาเป้าหมายเฉลี่ย 47.00 บาท
บล.อาร์เอชบี ระบุในว่า ที่ประชุมครม. เห็นชอบมาตรการลดหย่อนภาษีเพิ่มให้กับบุตรคนที่ 2 ของผู้มีเงินได้ที่เกิดตั้งแต่ปี 2561 เป็นต้นไป โดยให้ลดหย่อนภาษีได้เพิ่มอีก 3 หมื่นบาท/คน/ปี  จากเดิมที่มีการลดหย่อนได้แค่บุตรคนแรก 3 หมื่นบาท/คน/ปีเท่านั้น รวมเป็น 6 หมื่นบาท/คน/ปี
นอกจากนี้ยังสามารถนำค่าฝากครรภ์ ค่าทำคลอดตามที่จ่ายจริงแต่ไม่เกิน 6 หมื่นบาทมาลดหย่อนภาษีได้อีก รวมแล้วหากมีลูกคนที่ 2 เป็นต้นไปค่าลดหย่อนภาษีในปีแรกจะเพิ่มเป็น 1.2 แสนบาท มองจะเป็นบวกต่อหุ้นในกลุ่มโรงพยาบาลที่ราคาหุ้นยังค่อนข้าง laggard เช่น BDMS, BH, THG, RJH